B'referenza għall-kwistjoni bejn il-Gvern u l-Malta Association of Professional Engineers, l-Oppożizzjoni reġgħet appellat sabiex tinstab soluzzjoni qabel il-Parlament jipproċedi bl-abbozz li jemenda l-Att dwar il-Professjoni tal-Inġiniera. Fi stqarrija, f'isem il-Partit Nazzjonalista, d-deputati Toni Bezzina, Kelliem għat-Trasport u l-Infrastruttura u Ryan Callus, Kelliem għall-Politika dwar l-Ilma u l-Enerġija u l-Iżvilupp Sostenibbli, qalu li f'dan l-istadju, wara li l-ewwel tentattiv falla, fejn fuq l-inizjattiva tal-Oppożizzjoni ntalbet laqgħa bejn il-partijiet kollha u l-Oppożizzjoni qed tipproponi li jinħatar medjatur li jgawdi l-fiduċja tal-partijiet ikkonċernati, sabiex jinbeda proċess ta' konsultazzjoni li jwassal għal pożizzjoni komuni. Bezzina u Callus qali li l-Oppożizzjoni hija konxja tal-kawża fil-Qorti tal-Maġistrati fuq din il-kwistjoni, u għaldaqstant tat-theddida fuq l-abożż ippreżentat, ġaladarba jkun approvat mill-Parlament qabel jingħalaq il-proċess ġudizjarju. Mill-banda l-oħra, huma qalu li l-Oppożizzjoni hija wkoll konxja tar-Reasoned Opinion mill-Kummissjoni Ewropea kontra Malta f'dak li għandu x'jaqsam mat-trażpożżizzjoni tad-Direttiva Ewropeja tas-Servizzi. Huwa f'dan il-kuntest, li l-Oppożizzjoni ttenniet l-appell tagħha sabiex il-partijiet kollha jagħrfu r-responsabilitajiet tagħhom, biex l-approvazzjoni tal-Att dwar il-Professjoni tal-Inġinerija jkun ħieles minn kull dubbju legali, jindirizza mingħajr dewmien it-trażpożżizzjoni tad-Direttiva Ewropeja, filwaqt li jitfassal wara konsultazzjoni sħiħa u propja, li tiggarantixxi l-aħjar qafas legali li fiha topera l-professjoni tal-inġinerija. .td_uid_3_60ed3fed284e2_rand.td-a-rec-img{text-align:left}.td_uid_3_60ed3fed284e2_rand.td-a-rec-img img{margin:0 auto 0 0}